Virus Nipah

Virus Nipah ialah satu virus zoonotik bawaan kelawar di bawah genus Henipavirus. Ia menyebabkan jangkitan virus Nipah terhadap manusia serta haiwan lain yang membawa kadar kematian dari 40–75%. dikenal pasti pada 1999 selepas ia menyebabkan penyakit pernafasan dan neurologi di ladang babi di semenanjung Malaysia mengorbankan 105 orang manusia dan pelupusan sejuta ekor babi yang terjangkit.Field H, Young P, Yob JM, et al. The natural history of Hendra and Nipah viruses. Microbes and Infection 2001; 3:307–314. PMID 11334748 Di Singapura, 11 kes termasuk satu kematian berlaku dalam kalangan pekerja sembelihan yang terdedah kepada babi yang diimport ke ladang Malaysia. Virus Nipah dikelaskan oleh CDC sebagai agen Kategori C. http://www.bt.cdc.gov/agent/agentlist-category.asp

Simptom jangkitan dari wabak Malaysia terutamanya adalah ensefalitis pada manusia dan pernafasan bagi babi. Wabak berikutnya telah menyebabkan penyakit pernafasan pada manusia, meningkatkan kemungkinan jangkitan dari manusia ke manusia dan menunjukkan kewujudan jenis virus yang lebih berbahaya.

Berasaskan data seroprevalence dan pengasingan virus, simpanan utama virus Nipah telah dikenal pasti sebagai kelawar buah (Pteropid fruit bats) termasuk Pteropus vampyrus (Keluang) dan Pteropus hypomelanus (Keluang kecil), yang kedua-dua spesies terdapat di Malaysia.

Virus Nipah juga dikesan merebak di Bangladesh dengan kadar kematian mencecah 80%. Kadar ini hampir menyamai dengan wabak Ebola, sementara SARS mempunyai kadar kematian sekitar 9 peratus.) Ia tidak dapat dipastikan punca kematian yang lebih tinggi ini adalah disebabkan jenis Bangladesh lebih merbahaya berbanding jenis di Malaysia, atau ia disebabkan faktor perkhidmatan kesihatan yang kurang baik. Untuk menghalang wabak, Malaysia kini menyaring contoh darah babi bagi mengesan virus Nipah. 

Penyebaran virus Nipah dari kelawar kepada babi dipercayai berlaku akibat peningkatan pertindanan antara kawasan habitat kelawar dengan kawasan pemeliharaan babi di semenanjung Malaysia. Di ladang indek (bermula berlaku wabak), kebun buah berada berdekatan dengan ladang babi, ini membenarkan tumpahan air kencing, najis dan buah yang digigit keluang dimakan pula oleh babiChua KB, Chua BH, Wang CW. Anthropogenic deforestation, El Nino and the emergence of Nipah virus in Malaysia. Malaysian J Pathol 2002; 24: 15–21. PMID 16329551. Kajian retrospespektif (undur balik) menunjukkan bahawa limpahan virus kepada babi mungkin telah berlaku di Indonesia  1996 tanpa dikesan Field H, Young P, Yob JM, et al. The natural history of Hendra and Nipah viruses. Microbes and Infection 2001; 3:307–314. PMID 11334748. Semasa 1998, penyebaran virus dibantu oleh pemindahan babi yang dijangkiti ke ladang lain dan memulakan wabak yang baru.

Wabak
Lapan lagi wabak virus Nipah telah berlaku semenjak 1998, kesemuanya di Bangladesh dan kawasan berjiran di India. Kawasan wabak terletak dalam kawasan spesies Pteropus giganteus. Sebagaimana virus Hendra, jangka berlaku wabak menunjukkan kesan bermusim.


 31 Januari – 23 Februari 2001, Siliguri, India: 66 kes dengan kadar kematian 74% Chadha MS, James AC, Lowe L et al. Nipah virus-associated encephalitis outbreak, Siliguri, India. Emerging Infectious Diseases 2006; 12:235–240. PMID 16494748. 75% pesakit samaada kakitangan hospital atau melawat pesakit lain di hospital, menunjukkan jangkitan dari manusia ke manusia.

 April dan Mei 2001, daerah Meherpur, Bangladesh: 13 kes dengan sembilan kematian (69% kematian) Hsu VP, Hossain MJ, Parashar UD, et al. Nipah virus encephalitis reemergence, Bangladesh. Emerging Infectious Disease 2004; 10: 2082–2087. PMID 15663842. Available from http://www.cdc.gov/ncidod/EID/vol10no12/04-0701.htm.

 Januari 2003, daerah Naogaon, Bangladesh: 12 kes dengan lapan kematian (67% kematian)Hsu VP, Hossain MJ, Parashar UD, et al. Nipah virus encephalitis reemergence, Bangladesh. Emerging Infectious Disease 2004; 10: 2082–2087. PMID 15663842. Available from http://www.cdc.gov/ncidod/EID/vol10no12/04-0701.htm.

 Januari 2004 – Februari, wilayah Manikganj dan Rajbari, Bangladesh: 42 kes dengan 14 kematian (33% kematian).

 19 Februari 2004 – 16 April, daerah Faridpur, Bangladesh: 36 kes dengan 27 kematian (75% kematian). Bukti epidemiologi jelas membayangkan wabak ini membabitkan jangkitan virus Nipah orang ke orang, sesuatu yang tidak disahkan sebelum ini ICDDR,B. (2004). Wabak encephalitis Nipah berlaku dibanyak kawasan Barat Bangladesh, 2004. Health and Science Bulletin. 2(1):7–11.. 92% kes membabitkan hubungan rapat dengan sekurang-kurangnya seorang pesakit yang dijangkiti virus Nipah. Dua kes membabitkan dedahan singkat kepada pesakit, termasuk penarik beca yang membawa pesakit ke hospital. Tambahan lagi, sekurang-kurangnya enam kes membabitkan sindrom tekanan sistem pernafasan teruk yang belum pernah dilaporkan sebelum inibagi penyakit oleh virus Nipah pada manusia. Simptom ini kemungkinannya telah membantu penyebaran jangkitan antara manusia ke manusia melalui penyebaran titisan besar.

 Januari 2005 di Daerah Tangail, Bangladesh: 12 kes dengan 11 kematian (92% kematian). Virus kemungkinannya datang dari minuman kurma yang tercemar oleh najis atau air liur kelawar.

 Rujukan 

 Pautan luar 
 Nipah virus  CSIRO FAQ
 Henipavirus Henipavirus Ecology Research Group (HERG) INFO
 Animal viruses
 Virus Nipah di WHO.
 Virus Nipah di CDC.
 Virus Nipah di CIDRAP.
 Virus Nipah di Scientific America.

Kategori:Virus
Kategori:Penyakit babi